Доодо Бургалтай нютагаймнай туруу хубуудэй нэгэн, эрэлхэг зоригтой , 108 - дахи десантно – добтолгын полкын ударидагша, гвардиин полковник Виталий Владимирович Сукуев Украинада боложо байhан сэрэгэй хэмжээ ябуулгада зхинhээнь хабаадажа байтараа, 2022 оной сентябриин 28 - да баатарай ухэлоор унаhан байна.

БУРЯАДhАА ГАРБАЛТАЙ

Гвардиин полковник Виталий Сукуев тухай бидэ hая болотор дуулаагуй байгаабди. Сэрэгшэн аяар 25 жэлэй туршада ехэнхидээ галай дулэн соогуур ябажа, сэрэгэй тагнуулай албанда ябаhан намтартай. Дайшалхы офицер – десантник Виталий Сукуев сэрэгэй хэмжээ ябуулгада туруушын удэрhоо хабаадаа. Буряадаймнай баатар хубууе Херсон шадар хундэ гэгшын байлдаан хулеэхэ байгаа.

«Легион» гэжэ ара нэрэтэй Гвардиин полковник, ахалагша Виталий Сукуев Херсон шадар байлдаанда унаба гэжэ, - Хамба лама Дамба Аюшеев дуулгаhан байна.

ХyДОО НЮТАГhАА ХyСЭ АБААД ,,,

Суута полковник Виталий Сукуев Зэдын аймагай Доодо Бургалтай нютагhaa уг гарбалтай. Бага наhанhаа бэеэ hоридог, барилдаха ехэ дуратай hэн. 3 –дахи ангида hуража байхадаа туруушынгээ тэмсээндэ Монгол орон ошоо. Тэрэ гэhээр олон урилдаануудта хабаадаа даа. Хубуунэйнгээ сэрэгшэ болохо hанааень дэмжээд, hайн hургуулида орожо, эрдэмээ дээшэлуулхыень дурадхааб. Хубуумни, ном узэбэл, ехэ хун болохош гэжэ хэлээ hэм гэжэ сэрэгшын эжы Любовь Шараповна хоорэнэ.

Эжынгээ юроолоор Виталий Владимирович Сукуев муноо уеын Буряадай алдар суута сэрэгшэдэй тоодо орожо шадаа. Тэрэнэй энэ наhандаа замынь тиимэшье бэлэн бэшэ байгаа. Бухы дабаануудые тэрэ зоригтойгоор дабажа гараа.Туруушээр Виталий Сукуев Рязаниин гвардиин десантна дээдэ hургуулида hураха хусэлэнтэй байбашье, сагай эрхэ байдалаар Омскын танкова инженернэ дээдэ hургуулида амжалтай hуража гараа. Удаань, взводой ахалагшахаа эхилээд, аяар полкын ахалагша болотороо сэрэгэй албанай бухы шатануудые дабажа шадаа.

-Виталий ехэл зоригтой, ямаршье юумэндэ оорын хараа бодолтой хун байгаа, - гэжэ тэрэнэй дайшалхы нухэр Закир хэлээд, ушоо иигэжэ дурсана. –Тэрэнэй хада уулаар абирдаг бэрхэ тамиршан байhан тухай олон хун мэдэнэгуй ёhoтой. Альпинизмээр ехэ бэеэ hоридог байгаа. Алдар суута Эльбрус хадын оройдо гараhан байна.

ХАНИ НУХЭРЭЙНЬ ХООРООН

- Нухэрни албан тухайгаа ехэ юумэ хоорэдэггуй hэн. Дайшалхы нухэдтэйгоо хамта нэгэтэ бэшэ хундэ байдалhаа гараа гэжэ мэдэнэб. 25 жэлэй туршада сэрэгэй албанда ябахадаа, 17 шагналда хуртоо, тэрэнэй тоодо «Эрэлхэг зоригой тулоо» 2 орден, «Шэн зоригой тулоо», Суворовой медальнууд болоно.Виталий Владимирович болбол ехэ анхаралтайгаар албандаа, офицерэй нэрэ зэргэдэ хандадаг бэлэй.Ударидажа, дахуулжа ябаhан сэрэгшэдэйнгээ тулоо ходол hанаагаа зобожо ябадаг байгаа.Хэды сулоогуй, ажал ехэтэй байбашье, гэр булэдоо ехэ дуратай, гэртэхинэйнгээ тулоо ходол hанаагаа зобожо ябадаг hэн. Энхэргэн hайхан сэдьхэлтэй нухэр, аба байгаал даа, - гэжэ Геройн хани нухэр Юлия Олеговна хэлэнэ.

Буряад арадаймнай эрэлхэг зоригтой хубуун Виталий Сукуевта Ород Уласай Геройн нэрэ зэргэ олгуулха тухай нэгэтэ бэшэ мэдуулгэнууд угтэhэн байна. Энээн тухай тэрээнтэй суг сэрэгэй албанда ябаhан нухэдынь хэлэнэ. Виталий Сукуевта «Россиин Герой» гэhэн нэрэ зэргэ олгуулха тухай ажал ябуулыт даа гэжэ «Боевое братство» гэжэ нэгэдэлэй Буряадтахи таhагай гэшууд Буряад Уласай Толгойлогшо Алексей Цыденовтэ хандаhан байна.

АБЫНГАА НЭРЭЭР ОМОГОРХОНО

Гвардиин полковник , Геройн турэhэн Алекс хубууниинь абынгаа хэжэ ябаhан ажал хэрэгээрнь, хундэтэ нэрээрнь ехэтэ омогорхоно.

- Минии ушоо бага заахан байхадамни, Доодо Бургалтай нютагаа ошодог бэлэйбди..Тиихэдэ абамни намдаа бага наhаяа унгэргэhэн тухайгаа дулааханаар хоорэдэг hэн. Муноо минии hуража байсан сэрэгэй дээдэ hургуулида минии эсэгэ тухай hайн мэдэнэ, ехэтэ хундэлдэг. Абамни намда оорынгоо ажабайдалаар, хэhэн хэрэгээрээ ходол жэшээ болодог. Сэхэ сэбэр hанаа бодолтой хун байгаа. Абынгаа hургаалаар саашадаа оорынгоо ухибуудые хумуужуулхэб. Минии эсэгэ, Виталий Владимирович Сукуев хэдэн зуугаад хунэй ами наhа абарhан хун,- гэжэ тэрэнэй хубуун, ерээдуйн офицер Алекс зурхоо худэлгэн байжа хоорэнэ.

Эсэгэ орондоо унэн сэхээр алба хэhэн Виталий Владимирович Сукуевай аша габьяа, баатаршалга турэл арадайнь зурхэ сэдьхэлдэ хэтэдээ мунхэ байха.